Нэгузыужьу ирагъэкIуэкI
Ди республикэм щынэхъыфIхэм хабжэ Дзэлыкъуэ районым щыIэ «Нэхущ пшэплъхэр» гъэмахуэ лагерым и ещанэ зэблэкIыгъуэм щIидзащ. ЦIыкIухэр мыбы зэрыщыIэну зэманым къриубыдэу я нэгу зрагъэужьынущ: мэзхэм, псыхъуэхэм яшэнущ, дыкъэзыухъуреихь дунейм и щэху куэдым щыгъуазэ хуащIынущ.
Лагерым щолажьэ спортымкIэ, щIыуэпсымкIэ, IэпщIэлъэпщIэнымкIэ гупжьейхэр. Абы екIуалIэ цIыкIухэр хэдыкIым, пхъэибзэм хуагъасэ, спортым дихьэххэм папщIэ футбол щыджэгу губгъуэхэр, волейбол джэгупIэхэр яIэщ.
Сабийхэр лагерым къыщыкIуа япэ махуэхэм мафIэс къэмыгъэхъуным теухуа дерсхэр драгъэкIуэкIащ. КъищынэмыщIауэ, цIыкIухэр ирагъэплъащ художественнэ самодеятельностым хэт артист ныбжьыщIэхэм я концерт.
Шэрэдж Дисэ.
